
PËR NDRYSHIMIN E PËRGJEGJËSISË SË ADMINISTRIMIT TË DISA MJEDISEVE, NGA MINISTRIA E BUJQËSISË, USHQIMIT DHE MBROJTJES SË KONSUMATORIT DHE DREJTORIA E PËRGJITHSHME E DOGANAVE, TE FONDI SHQIPTAR I ZHVILLIMIT

Në mbështetje të nenit 100 të Kushtetutës dhe të neneve 13 e 15, shkronja “c” të ligjit nr.8743, datë 22.2.2001 “Për pronat e paluajtshme të shtetit”, të ndryshuar,  me  propozimin e Ministrit për Inovacionin dhe Teknologjinë e Informacionit e të Komunikimit, Këshilli i Ministrave
 
VENDOSI:

1. Mjediseve, që janë në përdorim të Fondit Shqiptar të Zhvillimit, përkatësisht katet përdhe, i dytë, i tretë e i katërt të ndërtesës, t’u ndryshojë përgjegjësia e administrimit, nga Ministria e Bujqësisë, Ushqimit dhe Mbrojtjes së Konsumatorit, për te Fondi Shqiptar i Zhvillimit, sipas genplanit dhe planimetrisë, që i bashkëlidhet këtij vendimi.
2. Mjediseve, që janë në përdorim të Drejtorisë së Përgjithshme të Doganave, përkatësisht, kati i parë i ndërtesës, t’u ndryshojë përgjegjësia e administrimit nga Drejtoria e Përgjithshme e Doganave te Fondi Shqiptar i Zhvillimit, dhe këto mjedise t’i jepen në përdorim Zyrës së Komisionerit për Mbrojtjen nga Diskriminimi, sipas planimetrisë, që i bashkëlidhet këtij vendimi.
3. Ngarkohen Ministria e Bujqësisë, Ushqimit dhe Mbrojtjes së Konsumatorit, Drejtoria e Përgjithshme e Doganave, Fondi Shqiptar i Zhvillimit, Zyra e Komisionerit për Mbrojtjen nga Diskriminimi dhe kryeregjistruesi i Pasurive të Paluajtshme të Republikës së Shqipërisë për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTRI
Sali Berisha

